Η παραχώρηση ιδιαίτερων δικαιωμάτων χρήσης στον αιγιαλό
Creators: name: Γεωργαλής, Φίλιππος-Εμμανουήλ Ευάγγελου
Publisher: name: Aristotle University of Thessaloniki
Year: 2020
Subjects: Αιγιαλός
Ιδιαίτερα δικαιώματα χρήσης
Δημόσια κτήση
Foreshore
Individual rights of use
Public domain

description: Σκοπό της μελέτης αποτελεί η εξέταση του δικαίου της παραχώρησης ιδιαίτερων δικαιωμάτων στον αιγιαλό. Στο πρώτο, γενικό μέρος, αναλύονται έννοιες που στοιχειοθετούν το θεωρητικό υπόβαθρο της εργασίας, ήτοι οι πτυχές του δικαίου της δημόσιας κτήσης που παρίστανται κρίσιμες στο πλαίσιο της ανάλυσης του νομοθετικού καθεστώτος του αιγιαλού. Πρόκειται, αρχικά, για τις βασικές διακρίσεις της δημόσιας κτήσης, αφενός σε κοινόχρηστη και ιδιόχρηστη, αφετέρου σε φυσική και τεχνητή. Ο έτερος θεματικός άξονας του γενικού μέρους επικεντρώνεται στην έννοια της «χρήσης» των δημοσίων πραγμάτων, η οποία διακρίνεται σε κοινή και ιδιαίτερη. Το δεύτερο, ειδικό μέρος της μελέτης είναι απολύτως επικεντρωμένο στο ισχύον νομικό καθεστώς της παραχώρησης ιδιαίτερων δικαιωμάτων στον αιγιαλό, με την αξιοποίηση των συμπερασμάτων που απορρέουν από τις γενικές αναπτύξεις του πρώτου μέρους. Η δομή της μελέτης ακολουθεί εκείνη του ν. 2971/2001 που ρυθμίζει, μεταξύ άλλων, το καθεστώς αιγιαλού, παραλίας και παλαιού αιγιαλού, δηλαδή των τριών ζωνών του παράκτιου οικοσυστήματος, οι οποίες συνέχονται άρρηκτα μεταξύ τους και παραδοσιακά εξετάζονται από κοινού. Ιδιαίτερη έμφαση δίδεται στις μεγάλης σημασίας τροποποιήσεις που επέφερε ο πρόσφατος ν. 4607/2019. Σκόπιμο θεωρήθηκε να εξεταστεί χωριστά το καθεστώς του παλαιού αιγιαλού, ο οποίος μετά την προαναφερθείσα νομοθετική αλλαγή εντάσσεται πλέον στην κοινόχρηστη περιουσία του Δημοσίου. Το εκτενέστερο τμήμα του ειδικού μέρους της μελέτης αποτελεί μία αναλυτική παρουσίαση του κανονιστικού πλαισίου για την παραχώρηση απλής χρήσης και χρήσης για την εκτέλεση έργων σε αιγιαλό και παραλία σύμφωνα με τα άρθρα 13 και 14 του ν. 2971/2001, ενώ αξίζει να αναφερθεί ότι προσεγγίζεται σε διακριτή θέση και η νέα ρύθμιση του άρθρου 13Α του ίδιου νόμου, όπου προβλέπονται για πρώτη φορά οι «ειδικές περιπτώσεις παραχώρησης απλής χρήσης». Τέλος, το καταληκτικό κεφάλαιο του ειδικού μέρους είναι αφιερωμένο στο –συγκεντρωμένο πλέον στο αναθεωρημένο άρθρο 27 ν. 2971/2001– πλαίσιο επιβολής κυρώσεων για τις παραβιάσεις της νομοθεσίας περί παραχώρησης ιδιαίτερων δικαιωμάτων σε αιγιαλό και παραλία.
description: The aim of this study is to examine the law of concession of individual rights of use on the foreshore. In the first, general part, we analyze the concepts that underlie the theoretical background of the study, namely the aspects of public domain law that are crucial in examining the legal status of the foreshore. These are, primarily, the basic distinctions of state property, which is distinguished between the public and private domain, as well as between the natural and artificial domain. The other thematic axis of the general part focuses on the concept of 'use' of public domain, which is divided into collective and individual. The second part of the study is fully focused on the current legal status of concession of individual rights of use on the foreshore, taking into consideration the conclusions drawn from the general part. The structure of the study follows that of Law 2971/2001, which regulates, inter alia, the status of the foreshore, shore and old foreshore, that is, the three zones of the coastal ecosystem, which are inextricably linked and traditionally examined together. Emphasis is given to the major amendments made by the recent Law 4607/2019. Furthermore, it was considered appropriate to separately examine the status of the old foreshore, which, after the aforementioned amendment, is now part of the public domain. The most extensive part of the second part of the study is a detailed presentation of the regulatory framework for the concession of “simple” use and “use for coastal and beach projects” under Articles 13 and 14 of Law 2971/2001, respectively, while it is worth noting that a special section of the study is dedicated to the new provision of Article 13A of Law 2971/2001, which provides for "special cases of simple use concessions". Finally, the concluding chapter of the second part is devoted to the sanctioning framework for infringements of the concessions legislation, which is set out in the Article 27 of Law 2971/2001.